b'\n_START_ARTICLE_\nKorkas\n_START_SECTION_\nIstorija\n_START_PARAGRAPH_\nPagal legend\xc4\x85 \xc5\xa1ventasis Finbaras tarp 500 ir 600 m. up\xc4\x97s saloje nurod\xc4\x97 \xc4\xafkurti vienuolyn\xc4\x85 (pats Korko miestas \xc5\xbeinomas nuo 606 m.). Nuo 846 m. \xc4\x8dia gyveno vikingai, kurie \xc4\x8dia \xc4\xafk\xc5\xabr\xc4\x97 savo prekybos faktorij\xc4\x85. Nuo XII a. pabaigos miest\xc4\x85 vald\xc4\x97 normanai. 1185 m. Anglijos karalius suteik\xc4\x97 Korkui miesto teises.\n_START_SECTION_\nKlimatas\n_START_PARAGRAPH_\nVidutinis metinis krituli\xc5\xb3 kiekis \xe2\x80\x93 1049 mm. Dr\xc4\x97gniausias m\xc4\x97nuo \xe2\x80\x93 gruodis. Vidutin\xc4\x97 did\xc5\xbeiausia daugiamet\xc4\x97 temperat\xc5\xabra saus\xc4\xaf \xe2\x80\x93 9\xc2\xa0\xc2\xb0C, daugiamet\xc4\x97 vidutin\xc4\x97 ma\xc5\xbeiausia liepos temperat\xc5\xabra \xe2\x80\x93 20\xc2\xa0\xc2\xb0C.\n_START_SECTION_\nPramon\xc4\x97\n_START_PARAGRAPH_\nKorkas yra Airijos vakarin\xc4\x97s dalies pramon\xc4\x97s centras. Svarbiausia pramon\xc4\x97s \xc5\xa1aka yra \xe2\x80\x93 vaist\xc5\xb3 gamyba. Populiariausias Korke gaminamas vaistas yra Viagra. Korke taip pat veikia Apple Computers kompanijos Europos centrin\xc4\x97 b\xc5\xabstin\xc4\x97. Mieste ilgai veik\xc4\x97 Ford Motors kompanija, ta\xc4\x8diau gamykla buvo u\xc5\xbedaryta. \xc5\xa0iuo metu daugiausiai \xc5\xbemoni\xc5\xb3 dirba informacini\xc5\xb3 technologij\xc5\xb3 srityje.\n_START_SECTION_\nSusisiekimas\n_START_PARAGRAPH_\nMieste vie\xc5\xa1ojo transporto autobusus valdo kompanija Bus Eireann. Kelion\xc4\x97 autobusu \xc4\xaf vien\xc4\x85 pus\xc4\x99 vidutini\xc5\xa1kai kainuoja 1,45 \xe2\x82\xac._NEWLINE_Korko oro uostas yra vienas i\xc5\xa1 svarbiausi\xc5\xb3 Airijos oro uost\xc5\xb3. Kasdien vykdoma 50 skryd\xc5\xbei\xc5\xb3._NEWLINE_Korke yra Korko uostas - antras pagal dyd\xc4\xaf Airijos j\xc5\xabr\xc5\xb3 uostas.\n_START_SECTION_\nSportas\n_START_PARAGRAPH_\nMieste intensyviai vystomos airi\xc5\xa1ko sporto r\xc5\xab\xc5\xa1ys: airi\xc5\xa1kas futbolas (air. Peil Ghaelach), harlingas (air. iom\xc3\xa1na\xc3\xadcht), moter\xc5\xb3 harlingas (air. cam\xc3\xb3ga\xc3\xadocht, angl. camogie), airi\xc5\xb3 rankinis (air. Liathr\xc3\xb3id L\xc3\xa1imhe), ritinis (air. cluiche corr). Veikia Airi\xc5\xb3 sporto asociacija (air. Cuman L\xc3\xbatchleas Gael). Taip pat labai populiarus yra futbolas (air. sacar).'